gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7553, del 22-06-2015 (2015/5857)

DECRET 94/2015, de 19 de juny, del Consell, de separació d'un vocal del Consell d'Administració de l'Autoritat Portuària de València.
-------------------------------------------------------------------------------------------------------------------------------------

### Dades del document

Número de DOGV
:   7553

Data del DOGV
:   22-06-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/5857


Data del document
:   19-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * València
    * instal·lació portuària

DECRET 94/2015, de 19 de juny, del Consell, de separació d'un vocal del Consell d'Administració de l'Autoritat Portuària de València. [2015/5857]  
D'acord amb l'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estos consells estaran formats, respectivament, pel president de l'entitat, el capità marítim i 13 vocals.  
  
Pel Decret 208/2014, de 12 de desembre, el Consell va designar Serafín Castellano Gómez vocal del Consell d'Administració de l'Autoritat Portuària de València, en representació de l'Administració General de l'Estat.  
L'apartat 2 de l'article 30 de l'esmentat Text Refós de la Llei de Ports de l'Estat i de la Marina Mercant establix que la separació dels vocals dels consells d'administració de les autoritats portuàries que representen l'Administració General de l'Estat serà acordada per l'òrgan competent de la comunitat autònoma, a proposta del president de l'organisme públic Ports de l'Estat. En l'àmbit de la Comunitat Valenciana eixa competència correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
  
Per això, de conformitat amb la proposta formulada pel president de l'organisme públic Ports de l'Estat, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 19 de juny de 2015,  
  
  
DECRETE  
  
Article únic  
Separar Serafín Castellano Gómez com a vocal del Consell d'Administració de l'Autoritat Portuària de València, en representació de l'Administració General de l'Estat.  
  
  
DISPOSICIÓ FINAL  
  
Este decret tindrà efectes des del dia que es publique en el Diari Oficial de la Comunitat Valenciana.  
  
València, 19 de juny de 2015  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS
Diari Oficial de la Generalitat Valenciana


Sumari del DOGV 7617, del 17-09-2015 (2015/7590)

Notificació de la sentència dictada en el judici verbal número 378/2014.
------------------------------------------------------------------------

### Dades del document

Número de DOGV
:   7617

Data del DOGV
:   17-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7590


Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Notificació de la sentència dictada en el judici verbal número 378/2014. [2015/7590]  
En el procediment verbal 378/14, seguit a instàncies de Silvia Primo Vidal contra Mariano García Calatayud, s'ha dictat sentència, la dispositiva de la qual diu el següent:  
Estime íntegrament la demanda interposada per Silvia Primo Vidal contra Mariano García Calatayud, i condemne Mariano García Calatayud a pagar a l'actora la quantitat de mil tres-cents euros (1.300 ?), més interessos legals des de la data de la interposició de la demanda i fins a fer-ne el pagament complet.  
S'imposen a la demandada les costes d'esta instància.  
Notifiqueu la present resolució a les parts personades, fent-los saber que contra esta no es pot interposar recurs.  
I atés que el demandat, Mariano García Calatayud, es troba en parador ignorat, expedisc este edicte a fi que li valga de notificació de forma deguda.  
  
Carlet, 2 de setembre de 2015.- La secretària: María José Roig Sapiña.
Diari Oficial de la Generalitat Valenciana


Sumari del DOGV 7457, del 03-02-2015 (2015/773)

Adjudicació i formalització del contracte número MY14/VCI/ES/60. Servei de manteniment de les instal·lacions de baixa tensió, mitja tensió, centres de transformació i enllumenat públic dels edificis docents, administratius i urbanització de la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/773


Data del document
:   29-01-2015

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formalització del contracte número MY14/VCI/ES/60. Servei de manteniment de les instal·lacions de baixa tensió, mitja tensió, centres de transformació i enllumenat públic dels edificis docents, administratius i urbanització de la Universitat Politècnica de València. [2015/773]  
En compliment del que es disposa en l'article 154 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, es fa pública la següent adjudicació:   
  
1) Entitat adjudicadora   
a) Organisme: Universitat Politècnica de València.   
b) Dependència: Servei de Contractació.   
c) Nombre d'expedient: MY14/VCI/ES/60  
  
2) Objecte del contracte   
a) Tipus de contracte: serveis.   
b) Descripció de l'objecte: servei de manteniment de les instalacions de baixa tensió, mitja tensió, centres de transformació i enllumenat públic dels edificis docents, administratius i urbanització de la Universitat Politècnica de València.   
d) CPV (referència de nomenclatura): 50 5 3 5 089-7  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana de data 12 d'agost de 2014.   
  
  
3) Tramitació, procediment i forma d'adjudicació   
a) Tramitació: ordinària.   
b) Procediment: obert.   
c) Forma: diversos criteris.  
  
4) Pressuposat base de licitació   
1.400.000 euros (IVA exclòs).   
  
5) Valor estimat del contracte:   
2.940.000,00 euros (IVA exclòs).   
  
6) Adjudicació i formalització del contracte   
a) Data d'adjudicació: 9 de desembre de 2014.   
b) Data de formalització del contracte: 30 de desembre de 2014   
c) Contractista: Elecnor, SA.   
d) Nacionalitat: Espanya.   
e) Import o cànon d'adjudicació: 1.245.456,31 euros (IVA exclòs).   
  
  
València, 29 de gener de 2015.- El rector. Francisco José Mora Mas.
Diari Oficial de la Generalitat Valenciana


Sumari del DOGV 7656, del 12-11-2015 (2015/8829)

Notificació de la sentència dictada en el judici verbal número 2325/2009.
-------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8829


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 2325/2009. [2015/8829]  
De: Comunitat de Propietaris Edifici La Almudena.  
Procurador: Francisco J. Maseres Sánchez.  
Contra: Antonio Clemente Juan.  
Procurador/a: -  
  
En aquest procediment verbal 2325/2009, seguit a instàncies de la Comunitat de Propietaris Edifici La Almudena contra Antonio Clemente Juan, s'ha dictat la sentència que, literalment, és com segueix:  
  
«Dispositiva  
Estime íntegrament la demanda presentada pel procurador Francisco J. Maseres Sánchez, en nom i representació de Comunitat de Propietaris Edifici La Almudena, contra Antonio Clemente Juan, i condemne aquest últim a pagar a la demandant la quantitat de 1.778,10 euros, interessos legals des de la interposició de la demanda respecte de la quantitat inicialment reclamada i des de la present sentència respecte de les quantitats incrementades, que seran incrementades en dos punts des de la notificació d'aquesta sentència, i les costes d'aquest procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest jutjat, en el termini de cinc dies hàbils comptadors des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LECn), la part ha de dipositar la quantitat de cinquanta euros (50 ?) en el compte del Banesto número 864 309 9784042873, i acreditar-ne la consignació. No s'admetrà a tràmit cap recurs que no tinga el dipòsit constituït.  
Aquesta és la meua sentència, que pronuncie, mane i firme.»  
  
I atés que el demandat, Antonio Clemente Juan, es troba en parador desconegut, expedisc aquest edicte a fi que li valga de notificació de forma deguda.  
  
Torrevieja, 4 de novembre de 2014.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7648, del 02-11-2015 (2015/8775)

CORRECCIÓ d'errades de la Resolució de 13 d'octubre de 2015, del director general d'Administració Local, per la qual es publica la dissolució de la Mancomunitat de Serveis Socials El Comtat.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7648

Data del DOGV
:   02-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8775


Data del document
:   23-10-2015

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * El Comtat
    * associació de municipis

CORRECCIÓ d'errades de la Resolució de 13 d'octubre de 2015, del director general d'Administració Local, per la qual es publica la dissolució de la Mancomunitat de Serveis Socials El Comtat.  
 [2015/8775]  
Advertida una errada en la publicació de la resolució esmentada, en el Diari Oficial de la Comunitat Valenciana número 7639, de 20 d'octubre de 2015, es rectifica tot seguit:  
  
On diu:  
«Conseqüència d'un procés de separació tan acusat, el finançament dels fins de la mancomunitat i la seua gestió s'han vist dificultats i desnaturalitzats fins al punt de poder qualificar-se'n d'ineficaç la prestació mancomunada, la qual cosa ha conduït els membres a adoptar-ne l'acord de dissolució, la qual cosa va tindre lloc en el ple de 22 de febrer de 2012. En el mateix ple es va procedir a designar-ne la comissió liquidadora.»;  
  
Ha de dir:  
«Conseqüència d'un procés de separació tan acusat, el finançament dels fins de la mancomunitat i la seua gestió s'han vist dificultats i desnaturalitzats fins al punt de poder qualificar-se'n d'ineficaç la prestació mancomunada, la qual cosa ha conduït els membres a adoptar-ne l'acord de dissolució, la qual cosa va tindre lloc en el Ple de 22 d'octubre de 2012. En el mateix Ple es va procedir a designar-ne la comissió liquidadora.»  
  
València, 23 d'octubre de 2015.- El director general d'Administració Local: Antoni Such Botella.
Diari Oficial de la Generalitat Valenciana


Sumari del DOGV 7505, del 15-04-2015 (2015/3206)

RESOLUCIÓ de 27 de març de 2015, de la directora general de Família i Dona, per la qual es dóna publicitat als premis atorgats en la XIX Edició del Premi de Disseny de Cartells Commemoratius de la celebració del 8 de Març, Dia Internacional de la Dona, corresponent a l'any 2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7505

Data del DOGV
:   15-04-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3206


Data del document
:   27-03-2015

Organisme emissor
:   Conselleria de Benestar Social

Tipus de document
:   Resolució

Descriptors 

:   * distinció honorífica

RESOLUCIÓ de 27 de març de 2015, de la directora general de Família i Dona, per la qual es dóna publicitat als premis atorgats en la XIX Edició del Premi de Disseny de Cartells Commemoratius de la celebració del 8 de Març, Dia Internacional de la Dona, corresponent a l'any 2015. [2015/3206]  
En compliment del que disposa la Llei 38/2003, de 17 de novembre, General de Subvencions, que en l'article 18 establix que els òrgans administratius concedents publicaran en el diari oficial corresponent les subvencions concedides amb expressió de la convocatòria, el programa i crèdit pressupostari a què s'imputen, el beneficiari, la quantitat concedida i la finalitat de la subvenció, i en virtut de la Resolució de 27 de febrer de 2009 (DOCV 5967, 04.03.2009), del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria, resolc:  
  
Donar publicitat al premi i als accèssits atorgats després de la convocatòria establida en l'Orde 22/2014, d'11 de desembre, de la Conselleria de Benestar Social, per la qual es convoca la XIX Edició del Premi de Disseny de Cartells Commemoratius de la celebració, l'any 2015, del 8 de Març, Dia Internacional de la Dona (DOCV 7427, 19.12.2014), amb càrrec al programa pressupostari 323.10 «Promoció de les famílies i de les dones», línia de subvenció T5339, relacionats en l'annex d'esta resolució.  
  
València, 27 de març de 2015.- La directora general de la Família i Dona: Laura Chorro Diéguez.  
  
  
  
ANNEX  
  
Codi NIF Beneficiària Concedit  
Premi Cartells 8 de Març 2015 15058944B Sonia Montalt Salinas  
Obra: Dona del món Primer premi  
1.800,00 -  
Premi Cartells 8 de Març 2015 08574508M M. Jesús García Pedrosa  
Obra: Sembrant igualtat Accèssit  
600,00 -  
Premi Cartells 8 de Març 2015 46287045A Rocío Mompó Rubert  
Obra: Dones Accèssit  
600,00 -
Diari Oficial de la Generalitat Valenciana


Sumari del DOGV 7476, del 02-03-2015 (2015/1741)

Notificació de la sentència dictada en el juí verbal número 493/2014.
---------------------------------------------------------------------

### Dades del document

Número de DOGV
:   7476

Data del DOGV
:   02-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1741


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el juí verbal número 493/2014. [2015/1741]  
Juí verbal 000493/2014  
Demandant: Verónica Caso Sanz.  
Procuradora: M. Ángeles Ruiz Navarro.  
Demandat: Grupo Viajar y Estudiar, SLU.  
Edurne Zubia Zubimendi, secretària judicial del Jutjat de Primera Instància número 18 de València, fa saber que en el juí referit al marge s'ha acordat la publicació d'este acte de comunicació:  
  
  
«Procediment: juí verbal 000493/2014.  
Demandant: Verónica Caso Sanz.  
Demandat: Grupo Viajar y Estudiar, SLU.  
Acte processal que es publica: sentència de 18 de setembre de 2014.  
  
Objecte: notificar sentència.  
Mode i termini d'impugnació: apel·lació 20 dies».  
El text íntegre de la resolució que es publica podrà ser consultat i/o obtindre-se'n còpia en la secretària d'este jutjat en hores d'audiència.  
  
  
València, 18 de febrer de 2015.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 7523, del 12-05-2015 (2015/4210)

Notificació de proposta-sanció. Expedient sancionador número 089/14 SAN.
------------------------------------------------------------------------

### Dades del document

Número de DOGV
:   7523

Data del DOGV
:   12-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4210


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de proposta-sanció. Expedient sancionador número 089/14 SAN. [2015/4210]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que intentada la notificació en l'últim domicili conegut no s'hi ha pogut practicar.  
  
  
Expedient número: 089/14 SAN.  
Entitat o persona interessada: Josué Hernández Hernández.  
Últim domicili conegut: carrer de la Punta, 8, 2n E1. Benicàssim.  
Assumpte: notificació de proposta-sanció de l'expedient sancionador dictada pel director general de Qualitat Ambiental, el 31 de març de 2015.  
  
El corresponent expedient es troba en el Servici d'Inspecció Mediambiental de la Conselleria d'Infraestructures, Territori i Medi Ambient, carrer de Castán Tobeñas, 77, 46588 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la seua publicació en el Diari Oficial de la Comunitat Valenciana.  
S'informa a l'interessat del dret que l'assistix a aportar les alegacions que estime convenients en la seua defensa o, si és el cas, a interposar un recurs, tot això dins del termini legalment establit. Transcorregut el període sense haver-hi fet ús d'este dret, es dictaran les resolucions oportunes.  
  
València, 9 d'abril de 2015.- El director general de Qualitat Ambiental: Vicente Tejedo Tormo.
Diari Oficial de la Generalitat Valenciana


Sumari del DOGV 7508, del 20-04-2015 (2015/3466)

ACORD de 17 d'abril de 2015, del Consell, pel qual autoritza l'aprovació d'un expedient d'enriquiment injust i la imputació, a càrrec del pressupost de l'exercici 2015 de les obligacions contretes durant l'exercici 2014 amb l'empresa Gas Natural Comercializadora, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3466


Data del document
:   17-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Acord

Descriptors 

:   * Conselleria d'Economia, Indústria, Turisme i Ocupació

ACORD de 17 d'abril de 2015, del Consell, pel qual autoritza l'aprovació d'un expedient d'enriquiment injust i la imputació, a càrrec del pressupost de l'exercici 2015 de les obligacions contretes durant l'exercici 2014 amb l'empresa Gas Natural Comercializadora, SA. [2015/3466]  
El Consell, en la reunió del dia 17 d'abril de 2015, va adoptar l'acord següent:  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Economia, Indústria, Turisme i Ocupació resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
  
De conformitat amb l'article 19.2 de la Llei 1/2015, de 6 de febrer, la tramitació d'este expedient està justificada per la necessitat d'atendre el compliment de les obligacions econòmiques de la Generalitat, atés que ha rebut satisfactòriament els servicis prestats per Gas Natural Comercializadora, SA.   
Per això, en compliment del que disposen els articles 39.5 i 106.3 de la Llei 1/2015, de 6 de febrer, i a proposta del conseller d'Economia, Indústria, Turisme i Ocupació, el Consell  
  
ACORDA  
  
Primer  
Autoritzar l'aprovació pel conseller d'Economia, Indústria, Turisme i Ocupació d'un expedient d'enriquiment injust, per haver realitzat les prestacions de conformitat, en favor de l'empresa Gas Natural Comercializadora, SA, per un import de huitanta-dos mil cent setanta-un euros i seixanta-huit cèntims (82.171,68) (IVA inclòs).  
  
  
Segon  
Autoritzar la imputació al pressupost corrent de les obligacions econòmiques contretes durant 2014 amb l'esmentada empresa i per l'import indicat.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que disposa l'article 39.5 de la Llei 1/2015, de 6 de febrer.  
  
València, 17 d'abril de 2015  
  
El conseller secretari,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7578, del 24-07-2015 (2015/6530)

Informació pública de la modificació puntual número 24 del pla general d'ordenació urbana.
------------------------------------------------------------------------------------------

### Dades del document

Número de DOGV
:   7578

Data del DOGV
:   24-07-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6530


Data del document
:   07-07-2015

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * pla d'urbanisme
    * administració local

Informació pública de la modificació puntual número 24 del pla general d'ordenació urbana. [2015/6530]  
El Ple de la corporació, en sessió extraordinària celebrada el dia 6 de juliol de 2015, va acordar sotmetre a informació pública, durant el període de 45 dies, la proposta de modificació puntual número 24, canvi d'ús d'una parcel·la qualificada com a zona verda dins de polígon industrial l'Alfàs II.  
La informació pública s'anunciarà mitjançant un edicte en el Diari Oficial de la Comunitat Valenciana i en un diari no oficial d'àmplia difusió a la localitat, a fi que els particulars i les entitats públiques puguen presentar-hi al·legacions, i el dit termini començarà a comptar des de l'endemà de la publicació de l'edicte en el diari oficial esmentat.  
  
L'expedient podrà consultar-se en el Departament d'Urbanisme, situat al carrer de les Eres, número 63, els dies laborables, de 09.00 a 14.00 hores, i en la pàgina www.ibi.es.  
  
Ibi, 7 de juliol de 2015.- La tinent d'alcalde: Amparo Pina Albero.